Kyary Pamyu Pamyu

Kiriko Takemura (japansk: 竹村 桐子, født 29. januar 1993 i Nishitōkyō), bedre kjent under artistnavnet  er en japansk sanger og modell. Takemuras offentlige bilde er forbundet med Japans kawaii- og decora-kultur, sentrert i Harajuku-området i Tokyo. Musikken hennes er produsert av musikeren Yasutaka Nakata fra electronica-duoen Capsule.

Kyary Pamyu Pamyu ble internasjonalt kjent med 2011-singelen, «PONPONPON», som nådde Japans topp-ti-liste. 2012-singlene «Candy Candy» og «Fashion Monster» fulgte suksessen. Hun har siden gitt ut fem hele album, Pamyu Pamyu Revolusjon i 2012, Nanda Collection i 2013, Pika Pika Fantajin i 2014, Japamyu i 2018 og Candy Racer i 2021.

Selv om hun har hatt størst suksess som musiker i Asia, har Kyary Pamyu Pamyu også blitt populær i vestlige land, delvis på grunn av virale videoer. Medier har referert til Kyary Pamyu Pamyu som «Harajuku Pop Princess» (engelsk, «Harajuku-popprinsesse»), og hun har blitt fotografert for magasiner som Dazed & Confused. I 2013, signerte Kyary Pamyu Pamyu en distribusjonsavtale med Sire Records for å gi ut materialet sitt i USA.

Oppvekst og privatliv 
Kyary ble født 29. januar 1993, i Nishitōkyō, Tokyo, og er enebarn. Hun vokste opp i et tradisjonelt strengt hjem, hvor foreldre hennes ofte satt tidlig portforbud og begrenset hennes mobiltelefonbruk. Moren hennes var svært kritisk til hennes klesstil, til det punktet hvor Takemura måtte forlate huset kledd «normalt», og skifte klær til Harajuku-stil på offentlig toalett. Hun kom ofte hjem til at moren hennes hadde kvittet seg med tilbehørene hennes, noe som førte til ytterligere konflikter. Hun skriver i selvbiografien Oh! My God!! Harajuku Girl at faren hennes var mer støttende, selv om de hadde en del krangler de også.

Utvalgt diskografi 

 Pamyu Pamyu Revolution (2012)
 Nanda Collection (2013)
 Pika Pika Fantajin (2014)
 Japamyu (2018)
 Candy Racer (2021)

Referanser

Eksterne lenker 
 
 
 
 

Japanske sangere
Personer fra Tokyo